དོན་བརྗོད་སྙན་ངག་དེའི་པར་སྔ་ཤོས་ནི་སུ་མེར་གྱི་ཡི་གེར་བརྟེན་ནས་བྲིས་ཡོད་པ་དང་ཚན་པ་འགའ་ཞིག་གི་ཁུངས་ནི་ཕྱི་ལོ་སྔོན་གྱི་ལོ་༢༠༠༠ལ་གཏུག་ཆོགཕྱི་ལོ་སྔོན་གྱི་ལོ་༧༠༠ཡས་མས་ལ།དེང་འདིར་ཁྱབ་པའི་པར་མ་ཆ་ཚང་བ་དེ་བྱུང་ཞིང་དེ་ནི་མིང་ལ་སེན་རི་ཆི་ཡུ་ནེ་ནེ་ཟེར་བའི་ཡིག་མཁན་ཞིག་གིས་འདག་པངམཆན།གནའ་བོའི་དུས་སུ་སུ་མེར་སོགས་ཡུལ་གྲུ་དག་ཏུ་འདམ་ལེབ་མོ་བྱས་ཏེ་ཡི་གེར་བྲི་སར་བཟོས་པའི་མིངགི་ངོས་སུ་བྲིས་པ་ཞིག་རེད།རྗེས་སུ་དེ་ཉིད་རྒྱལ་བོ་ཆེན་པོ་ཨ་ཤུར་བྷ་ནི་ཕལགྱིས་གཙུག་ལག་ཁང་དུ་ཉར།དུས་རབས་བཅུ་དགུ་བའི་དུས་སུ།གནའ་དཔྱོད་རིག་པ་བ་དག་གིས་དོན་བརྗོད་སྙན་ངག་དེའི་པར་གཞི་ཆ་ཚང་བ་དང་འདག་པང་གི་ངོས་སུ་ཡོད་པའི་པར་གཞི་གཞན་དག་ཨི་རག་དང་དེའི་ཉེ་འཁོར་གྱི་ཡུལ་གྲུ་དག་ནས་རྙེད།བརྩམས་ཆོས་གྲགས་ཅན་དེ་མཁས་པའི་དབང་བོ་དག་གིས་བགྲང་བྱ་མང་པོའི་རིང་ལ་དག་སྒྲིག་དང་དཔེ་སྡུར་བྱས་ནའང་དེའི་མཇུག་ཐར་ཐོར་དུ་ཡོད་པས་དེའི་སྐོར་ནས་རིག་གཞུང་ཞིབ་འཇུག་པའི་སྡེ་རུ་རྩོད་གླེང་སྣ་ཚོགས་བྱུང་།དེའང་དེའི་གནའ་བོའི་དུས་ཀྱི་པར་གཞི་རྣམས་ནི་དེང་གི་པར་གཞི་དག་ལས་རིང་བ་དང་།སྙན་ངག་གི་ལུས་དེའང་ངག་རྩོམ་གྱི་རྣམ་པར་ཡོད་ཅིང་།སྐབས་འགར་ཚིག་ཉུང་ཞིང་བདེ་བ་དང་།རེས་འགར་དོན་གཅིག་ཡང་ཡང་བཟླས་ཏེ་རིང་བོར་ཡོད་པས་དོན་གྱི་བྱུང་བ་བརྗོད་པའི་ཁྱད་ཆོས་ཀྱིས་ཕྱུག་པ་ནི་བསྙོན་དུ་མེད།